***Projektni zadatak***

**PREDMET:** IZRADA PROJEKTNE DOKUMENTACIJE ZA ENERGETSKU OBNOVU DRUŠTVENOG DOMA NA ADRESI TRG SV. IVANA 1, 10 312 KLOŠTAR IVANIĆ

**OPIS PREDMETA NABAVE:**

U Kloštar Ivaniću, na Trgu sv. Ivana 1, na k.č.br. 3115, k.o. Kloštar Ivanić izgrađena je zgrada javne namjene – Društveni dom. Sastoji se od 1 (slovima: jedne) zgrade, L tlocrtnog oblika, tlocrtnih gabaritnih dimenzija 40,60 x 16,65 m + 26,30m x 8,59m, bruto površine 1.368,70 m², te čini 1 (slovima: jednu) energetsku funkcionalnu cjelinu (ETC) sa proračunate tri zone. Prema dostupnim podacima zgrada je izvedena prije 1968. godine, generalno bez toplinskih i drugih izolacija na predviđenim mjestima, izvedena klasičnom monolitnom gradnjom.

Naručitelj se planira prijaviti na Javni poziv energetske obnove zgrada javnog sektora, a opis projektnog zadatka uključuje:

1. Analiza postojećeg stanja zgrade,
2. Arhitektonska snimka postojećeg stanja,
3. Arhitektonska projektna dokumentacija za energetsku obnovu zgrade u razini razrade

glavnog projekta,

1. Strojarska projektna dokumentacija za energetsku obnovu zgrade u razini razrade glavnog projekta,
2. Elektrotehnička projektna dokumentacija za energetsku obnovu zgrade u razini razrade

glavnog projekta

1. Troškovnik svih projektiranih radova pripremljen za prijavu na Javni poziv energetske obnove zgrada javnog sektora.

Za zgradu je proveden energetski pregled te izdan energetski certifikat s izvješćem o provedenom energetskom pregledu.

Glavni projekt treba sadržavati posebne uvjete, potvrde, suglasnosti, dozvole i dr. sukladno važećim propisima nadležnih tijela.

Uz glavni projekt obvezno se prilaže Iskaznica energetskih svojstava zgrade i troškovnik ugrađene opreme i radova. Ako je primjenjivo prilažu se potrebni elaborati, kontrola glavnog projekta s obzirom na mehaničku otpornost i stabilnost te ostala potrebna projektna dokumentacija.

* **Analiza postojećeg stanja zgrade**

Za potrebe sufinanciranja energetske obnove višestambene zgrade potrebno je izraditi Analizu postojećeg stanja zgrade (dalje u tekstu: Analiza) koju izrađuju i potpisuju kvalificiranim elektroničkim potpisom projektanti prema nadležnosti struke i ovlaštena osoba za izradu elaborata zaštite od požara, a kojom se daje analiza postojećeg stanja te prikaz mjera za poboljšanje postojećeg stanja cijele zgrade s procjenom investicije po pitanju zdravih unutarnjih klimatskih uvjeta, zaštite od požara i rizika povezanih s djelovanjem potresa, dok je sažetak Analize potrebno prikazati u glavnom projektu energetske obnove predmetne zgrade. Analiza se izrađuje u zadanom formatu objavljenom na mrežnoj stranici Ministarstva prostornoga uređenja, graditeljstva i državne imovine na priloženoj poveznici: <https://mpgi.gov.hr/UserDocsImages/13808>. Na navedenoj poveznici je kratko opisan i sadržaj sažetka Analize koji se prikazuje u glavnom projektu. Prema važećem Tehničkom propisu o racionalnoj uporabi energije i toplinskoj zaštiti u zgradama i sukladno važećem Zakonu o gradnji *„značajna obnova zgrade je obnova ili rekonstrukcija zgrade gdje se obnovi podvrgava više od 25% površine ovojnice zgrade.“*

* **Arhitektonska projektna dokumentacije za energetsku obnovu zgrade**

Povećanje toplinske zaštite ovojnice (kojom se dodaju, obnavljaju ili zamjenjuju dijelovi zgrade koji su dio omotača grijanog ili hlađenog dijela zgrade prema vanjskom prostoru ili negrijanom dijelu zgrade kao što su prozori, vrata, prozirni elementi pročelja, toplinska izolacija podova, zidova, stropova, ravnih, kosih i zaobljenih krovova, pokrova, detalja toplinskih mostova), hidroizolacija i drenaža ovojnice.

Glavni projekt obnove zgrade mora sadržavati sljedeće dijelove:

1. tehnički opis,

2. elaborat racionalne uporabe energije i toplinske zaštite,

3. nacrte postojećeg i novog stanja s detaljima rješavanja, npr. potencijalnih toplinskih mostova,

4. sheme stolarije.

* **Strojarska projektna dokumentacija za energetsku obnovu zgrade**

Ugradnja novih ili zamjena odnosno poboljšanje postojećih tehničkih sustava zgrade koji uključuju tehničku opremu za grijanje, hlađenje, ventilaciju, klimatizaciju i pripremu potrošne tople vode. Sustavi moraju biti projektirani da promiču korištenje obnovljivih izvora energije.

* **Elektrotehnička projektna dokumentacije za energetsku obnovu zgrade**

Ugradnja fotonaponskih sustava za proizvodnju električne energije iz obnovljivih izvora energije za potrebe zgrade javnog sektora (ETC), uključujući ugradnju spremnika električne energije (uz postojeći ili novi fotonaponski sustav) te po potrebi zamjena unutarnje rasvjete učinkovitijom i uvođenje sustava automatizacije i upravljanja zgradom.

* **Troškovnik svih projektiranih radova pripremljen za prijavu na Javni poziv energetske obnove zgrada javnog sektora**

Za Naručitelja potrebno je izraditi troškovnik svih projektiranih radova energetske obnove prema glavnim projektima: arhitekture, strojarskih instalacija, elektrotehničkih instalacija i dodatnih mapa sukladno naknadnom dogovoru između Naručitelja i Ponuditelja.

**Dodatne mape koje će se naknadno usuglasiti u dogovoru s naručiteljem, a prema objavljenoj bodovnoj listi Javnog poziva energetske obnove zgrada javnog sektora:**

* Mjere za osiguranje pristupačnosti osobama s invaliditetom i smanjene pokretljivosti, sukladno važećem Pravilniku o osiguranju pristupačnosti građevina osobama s invaliditetom i smanjene pokretljivosti (npr. dizalo, rampa, vertikalno podizna platforma, koso podizna sklopiva platforma i sl.) - provedba novih/ rekonstrukcija postojećih elemenata pristupačnosti,
* Mjere ugradnje elemenata zelene infrastrukture (zeleni krov, ozelenjeno pročelje, uređenje novih te postojećih zelenih površina na građevnoj čestici),
* Mjere održive urbane mobilnosti (izvedba parkirališta za bicikle),
* Elektromobilnost (punionice ili stanice za punjenje električnih vozila s pripadajućom infrastrukturom).